Driejarige van Potch sterf ná sy uit voertuig geslinger word | Maroela Media
'n Driejarige dogtertjie is Maandagoggend op die R53-pad buite Potchefstroom in 'n ongeluk oorlede.
Volgens Gerhard Engelbrecht, 'n paramedikus wat op die toneel was, het die dogtertjie se ma, van Ventersdorp onderweg na Potchefstroom, beheer oor die voertuig verloor. Die motor het omgeslaan en sy is uit die motor geslinger.
Engelbrecht sê die dogtertjie se liggaam is langs die pad aangetref. "Sy is op die toneel dood," het Engelbrecht gesê.
Hy sê die vrou het op-en-af langs die wrak geloop en haar twee maande oue babatjie in haar arms vasgeklou. "Die baba het erge kopbeserings opgedoen en is in 'n onstabiele toestand. Sy is na die MediClinic Potchefstroom geneem vir verdere behandeling.
Die ma het geringe beserings opgedoen en is na die Potchefstroom-hospitaal geneem vir behandeling en waarneming.
So onnodig, is dit nie? Dan kom die verwyte ook nog. Baie sterkte vorentoe.
Die babatjie is dan oorlede .. neem aan dis net 'n oorsig aan Maroela se kant.
Ek wens dit vir geen moeder (of enige ouer) toe nie – dit moet hartverskeurend wees.
jis dis hartverskeurend om die artikel te lees,sterkte vir die familie van hierdie gesin my gebede is saam julle
Ria Maritz die 3 jarige is op die toneel dood, die 2 maande oue baba het erge kopbeserings opgedoen en is in 'n onstabiele toestand. Dis baie hartseer…. my gebede is met die familie.